**Bacary Sagna** (sündinud 14. veebruaril 1983) on Prantsusmaa endine jalgpallur (paremkaitsja).

Klubikarjäär
------------

### 2001–2007: AJ Auxerre

Sagna alustas jalgpallurikarjääri FC Sensis. 2001 liitus ta AJ Auxerre'i B-koondisega ja 2004 Auxerre'i põhikoondisega. Duubelkoosseisus pidas ta 34 mängu (1 värav) ja põhikoosseisus 87 mängu (0 väravat).

2005 võitis Auxerre Prantsusmaa karikavõistlused jalgpallis ning osales 2005/06 UEFA karikasarjas, kus kaotas kohe avaringis Sofia Levskile (kodus 2:1, võõrsil 0:1) ja langes välja. Levski jõudis lõpuks veerandfinaali.

2006 osales Auxerre Intertoto karikasarjas, kus saavutas Newcastle Unitedi järel teise-kolmanda koha, mida jagas Odensega.

### Alates 2007: Londoni Arsenal

2007 liitus Sagna Londoni Arsenaliga. Arsenalis on ta 18. novembri 2010 seisuga mänginud 110 mängu ja löönud 2 väravat.

2007/08 tuli Arsenal Premier League'is Manchester Unitedi ja Chelsea FC järel kolmandaks. Veel osales ta UEFA Meistrite Liigas, kus lõpetas alagrupi Sevilla FC järel teisena, seejärel alistas AC Milani (kodus 0:0, võõrsil 2:0) ja jõudis veerandfinaali, kus kaotas aga Liverpool FC-le (kodus 1:1, võõrsil 2:4). Koduses liiga karikasarjas jõuti poolfinaali, aga seal jäädi alla Tottenham Hotspurile (kodus 1:1, võõrsil 1:5).

2008/09 tuli Arsenal Premier League'is neljandaks. Meistrite Liiga alagrupi lõpetas ta FC Porto järel teisena, alistas seejärel AS Roma (kumbki võitis kodus 1:0, penaltid 7:6) ja veerandfinaalis Villarreali (võõrsil 1:1, kodus 3:0). Poolfinaalis tuli alla vanduda Manchester Unitedile (võõrsil 0:1, kodus 1:3). Karikavõistlustel jõudis Arsenal poolfinaali, kus kaotas 1:2 Chelseale. Liiga karikavõistlustel alustas Arsenal suurte 6:0 ja 3:0 koduvõitudega, aga kaotas veerandfinaalis 0:2 Burnleyle. Kogu hooajal teenis Sagna 5 kollast kaarti, millega jagas oma meeskonnas 9. kohta.

Bacary Sagna (2010)
2009/10 tuli Arsenal Premier League'is Chelsea ja Manchester Unitedi järel kolmandaks. Meistrite Liigas võitis Arsenal alagrupi ning alistas seejärel FC Porto (võõrsil 1:2, kodus 5:0), aga kaotas veerandfinaalis FC Barcelonale (kodus 2:2, võõrsil 1:4). Märksa varem kukuti välja karikavõistlustel ja liiga karikasarjas. Kogu hooajal teenis Sagna 3 kollast kaarti, millega jagas oma meeskonnas 9. kohta.

Koondisekarjäär
---------------

17-aastaselt soovis Sagna pääseda Senegali jalgpallikoondisse, aga Senegal ei vastanud tema palvele. Pärast seda, kui Sagna pääses AJ Auxerre'i, võttis Senegali meeskond juba ise temaga ühendust. Ta kutsuti mängule, mis toimus samal päeval kui Prantsusmaa U21 koondise mäng. Sagna valis Prantsusmaa U21 koondise. Sellega pääses ta Euroopa U21 meistrivõistlustel poolfinaali.

Esimest korda kutsuti ta Prantsusmaa jalgpallikoondisse 22. augustil 2007 toimuvaks sõprusmänguks Slovakkia jalgpallikoondise vastu. Sagna sekkus vahetusest teisel poolajal. Mäng lõppes 1:0 võiduga.

2008. aasta EM-valikturniiril osales Sagna üksnes ühes mängus: 6:0 võidus võõrsil Fääri saarte jalgpallikoondise üle. Selle tegi ta kaasa algusest lõpuni. Finaalturniiril osalenud Prantsusmaa koondise kandidaatide hulka teda ei arvatud, sest ta oli sel ajal vigastatud.

Pärast vigastusest paranemist sai Sagna Prantsusmaa koondise põhikoosseisu mängijaks ja osales 2010. aasta MM-il Lõuna-Aafrika Vabariigis, kus mängis kõik Prantsusmaa mängud kaasa algusest lõpuni. Prantsusmaa jäi ühe viigi ja kahe kaotusega alagrupis viimaseks.

Saavutused
----------

Auxerre
* Coupe de France: 2004–05

Arsenal
* FA Cup: 2013–14

Manchester City
* Football League Cup: 2015–16

Välislingid
-----------

 Bacary Sagna – pildid, videod ja helifailid Wikimedia Commonsis

| * v
* r
Prantsusmaa koondis  –  2010. aasta jalgpalli maailmameistrivõistlused |
| --- |
| 

* 1 Lloris
* 2 Sagna
* 3 Abidal
* 4 Réveillère
* 5 Gallas
* 6 Planus
* 7 Ribéry
* 8 Gourcuff
* 9 Cissé
* 10 Govou
* 11 Gignac
* 12 Henry
* 13 Évra (c)
* 14 Toulalan
* 15 Malouda
* 16 Mandanda
* 17 Squillaci
* 18 Diarra
* 19 Diaby
* 20 Valbuena
* 21 Anelka
* 22 Clichy
* 23 Carrasso
* Treener: Domenech

 | Prantsusmaa |

| * v
* r
Prantsusmaa koondis  –  2014. aasta jalgpalli maailmameistrivõistlused |
| --- |
| 

* 1 Lloris (c)
* 2 Debuchy
* 3 Évra
* 4 Varane
* 5 Sakho
* 6 Cabaye
* 7 Cabella
* 8 Valbuena
* 9 Giroud
* 10 Benzema
* 11 Griezmann
* 12 Mavuba
* 13 Mangala
* 14 Matuidi
* 15 Sagna
* 16 Ruffier
* 17 Digne
* 18 Sissoko
* 19 Pogba
* 20 Rémy
* 21 Koscielny
* 22 Schneiderlin
* 23 Landreau
* Treener: Deschamps

 | Prantsusmaa |

| * v
* r
Prantsusmaa koondis  –  UEFA Euro 2016 |
| --- |
| 

* 1 Lloris (c)
* 2 Jallet
* 3 Évra
* 4 Rami
* 5 Kanté
* 6 Cabaye
* 7 Griezmann
* 8 Payet
* 9 Giroud
* 10 Gignac
* 11 Martial
* 12 Schneiderlin
* 13 Mangala
* 14 Matuidi
* 15 Pogba
* 16 Mandanda
* 17 Digne
* 18 Sissoko
* 19 Sagna
* 20 Coman
* 21 Koscielny
* 22 Umtiti
* 23 Costil
* Treener: Deschamps

 | Prantsusmaa |